सवा लाख ठगी मामले में 24 घंटे बाद हुआ जुर्म दर्ज
महासमुंद | कोमाखान में सोमवार को साढ़े चार तोला सोना की धोखाधड़ी के मामले में 24 घटों के बाद मामला दर्ज हुआ है। सोमवार को ठग की सूचना मिलते ही पुलिस ने आधे घंटे में ओडिशा सीमा पर नाकेबंदी कर ठग को पकड़ने भी तैनात हुई, लेकिन शातिर ठग पुलिस को चकमा देकर भागने में सफल हो गए। कोमाखान पुलिस ने बताया कि के प्रार्थी रागिनी सिंह पति नागेंद्र ठाकुर ने बताया कि सोना-चांदी चमकाने के बहाने 40 ग्राम सोना लेकर फरार हो गए। दोनों ठग उड़िया और तेलुगु भाषा में बोल रहे थे। दोनों ठग दीवाली के समय सोना-चांदी चमकाकर दिए थे। इसी भरोसे में सोमवार को भी सोने की चेन और झुमका को चमकाने के लिए दे दिया था। सोमवार को ठगों ने पानी गरम करने को कहा। महिलाएं जैसे ही पानी गरम करने अंदर गई, उसी समय जेवर लेकर भाग खड़े हुए। पुलिस ने अज्ञात ठगों के खिलाफ धारा 420 के तहत मामला दर्ज कर विवेचना में लिया है।
29 दिसंबर को प्रकाशित खबर।
hin_Deva hin_Deva hin_Deva